CELEX: 62017TN0704
Language: fi
Date: 2017-10-09 00:00:00
Title: Asia T-704/17: Kanne 9.10.2017 – Espanja v. komissio

11.12.2017   
            
            
               FI
            
            
               Euroopan unionin virallinen lehti
            
            
               C 424/53
            
         Kanne 9.10.2017 – Espanja v. komissio
   (Asia T-704/17)
   (2017/C 424/77)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: M. García-Valdecasas Dorrego)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan valintamenettelyä koskevan ilmoituksen
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste: Asetuksen N:o 1/58 1 ja 2 artiklan, Euroopan unionin perusoikeuskirjan 22 artiklan ja henkilöstösääntöjen 1 d artiklan rikkominen sillä perusteella, että EPSO:n ja ehdokkaan välistä viestintää on rajattu siten, että se on mahdollista ainoastaan englanniksi, ranskaksi ja saksaksi, mukaan lukien hakemuslomake.
            
         
               2)
            
            
               Toinen kanneperuste: Asetuksen N:o 1/58 1 ja 6 artiklan, Euroopan unionin perusoikeuskirjan 22 artiklan ja henkilöstösääntöjen 1 d artiklan 1 ja 6 kohdan rikkominen sillä perusteella, että toisen kielen valintamahdollisuus on rajattu ainoastaan kolmeen kieleen, jotka ovat englanti, ranska ja saksa, mutta eivät Euroopan unionin muut viralliset kielet, ja koska vaihtoehdossa 1 kolmas kieli on rajattu englantiin, ranskaan ja saksaan, mutta ei Euroopan unionin muihin virallisiin kieliin.
            
         
               3)
            
            
               Kolmas kanneperuste: Englannin, ranskan ja saksan valinta on mielivaltainen, ja se merkitsee asetuksen N:o 1/58 1 artiklassa, Euroopan unionin perusoikeuskirjan 22 artiklassa ja henkilöstösääntöjen 1 d artiklan 1 ja 6 kohdassa kiellettyä kieleen perustuvaa syrjintää.